CELEX: E1996P0002
Language: da
Date: 1996-06-13 00:00:00
Title: Anmodning indgivet af Inderøy herredsrett ved beslutning af 11. marts 1996 om en rådgivende udtalelse i sagen Jørn Ulstein og Per Otto Røiseng mod Asbjørn Møller (Sag E-2/96)

Avis juridique important

|

E1996P0002

Anmodning indgivet af Inderøy herredsrett ved beslutning af 11. marts 1996 om en rådgivende udtalelse i sagen Jørn Ulstein og Per Otto Røiseng mod Asbjørn Møller (Sag E-2/96)  

EF-Tidende nr. C 169 af 13/06/1996 s. 0015 - 0015

Anmodning indgivet af Inderøy herredsrett ved beslutning af 11. marts 1996 om en rådgivende udtalelse i sagen Jørn Ulstein og Per Otto Røiseng mod Asbjørn Møller (Sag E-2/96) (96/C 169/10)Den norske Inderøy herredsrett besluttede den 11. marts 1996 at indgive en anmodning til EFTA-Domstolen, som indgik til denne den 29. marts 1996, om en rådgivende udtalelse i sagen Jørn Ulstein og Per Otto Røiseng mod Asbjørn Møller. Anmodningen vedrørte følgende spørgsmål.1. Skal Rådets direktiv 77/187/EØF fortolkes på en sådan måde, at udtrykket »overførsel af virksomheder, bedrifter eller dele af bedrifter« kun dækker situationer, hvor der findes en eller anden form for kontrakt mellem overdrageren og erhververen?2. Skal ovennævnte rådsdirektiv fortolkes på en sådan måde, at det under punkt 1 nævnte udtryk indebærer, at erhververen skal overtage fast ejendom eller løsøre fra overdrageren?3. Vil det gøre nogen forskel - og i bekræftende fald hvilken - for fortolkningen af ovennævnte rådsdirektiv, hvis nogle, men ikke alle, af overdragerens ansatte, får beskæftigelse hos erhververen?4. Vil det gøre nogen forskel - og i bekræftende fald hvilken - for fortolkningen af ovennævnte rådsdirektiv, hvis en ordre tildeles i henhold til reglerne om udbud, og udførelsen af tjenesteydelsen er tidsbegrænset?